Úradný vestník L 014 , 21/01/2003 S. 0001 - 0015



Nariadenie Európskeho parlamentu a Rady (ES) č. 91/2003 zo 16. decembra 2002 o štatistike železničnej dopravy EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 285, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], po konzultáciách s Výborom regiónov, konajúc v súlade s postupom stanoveným v článku 251 zmluvy [3], keďže: (1) železnice sú významnou časťou dopravných sietí spoločenstva; (2) Komisia potrebuje štatistiky o preprave tovaru a cestujúcich po železnici, aby mohla kontrolovať a rozvíjať spoločnú dopravnú politiku, ako aj dopravné prvky politiky týkajúcej sa regiónov a transeurópskych sietí; (3) štatistiky o bezpečnosti železníc Komisia vyžaduje s cieľom prípravy a monitorovania opatrení spoločenstva v oblasti dopravnej bezpečnosti; (4) štatistiky spoločenstva o železničnej doprave sú potrebné aj na plnenie kontrolných úloh predpokladaných v článku 10b smernice Rady 91/440/EHS z 29. júla 1991 o rozvoji železníc spoločenstva [4]; (5) štatistiky spoločenstva o všetkých druhoch dopravy by mali spočívať na jednotnej koncepcii a normách, s cieľom dosiahnuť čo možno najväčšiu porovnateľnosť medzi druhmi dopravy; (6) reštrukturalizácia železničného sektoru podľa smernice 91/440/EHS, ako aj zmeny v druhu informácií vyžadovaných Komisiou a ostatnými užívateľmi štatistík spoločenstva o železničnej doprave majú za následok obsolentnosť ustanovení smernice Rady 80/1177/EHS zo 4. decembra 1980 o štatistických výkazoch o železničnej nákladnej doprave v rámci regionálnej štatistiky [5], z hľadiska zberu štatistických údajov od špecifických správ hlavných železničných sietí; (7) koexistencia verejných a súkromných železničných podnikov pôsobiacich na komerčnom železničnom dopravnom trhu, si vyžaduje jednoznačnú špecifikáciu štatistických informácií, ktoré by mali poskytovať všetky železničné podniky a ktoré by mal šíriť Eurostat; (8) v súlade s princípom subsidiarity stanoveným v článku 5 zmluvy je vytvorenie spoločných štatistických noriem, ktoré umožňujú zostavenie harmonizovaných údajov, opatrením, ktoré sa môže účinne uplatňovať len na úrovni spoločenstva; také normy by sa mali vykonávať v každom členskom štáte pod dohľadom subjektom a inštitúcií poverených zostavovaním úradných štatistík; (9) Nariadenie Rady (ES) č. 322/97 zo 17. februára 1997 o štatistikách spoločenstva [6] tvorí referenčný rámec pre ustanovenia tohto nariadenia; (10) opatrenia potrebné na vykonávanie tohto nariadenia by sa mali prijať v súlade s rozhodnutím Rady 1999/468/ES z 28. júna 1999, ktoré stanovuje postupy pre výkon vykonávacích právomocí zverených Komisii [7]; (11) v súlade s článkom 3 rozhodnutia Rady 89/382/EHS, Euratom z 19. júna 1989, ktorým sa ustanovuje Výbor pre štatistické programy Európskych spoločenstiev [8], sa uskutočnili konzultácie s Výborom pre štatistický program ustanoveným podľa uvedeného rozhodnutia, PRIJALI TOTO NARIADENIE: Článok 1 Cieľ Cieľom tohto nariadenia je vytvorenie spoločných pravidiel zostavovania železničných dopravných štatistík spoločenstva. Článok 2 Rozsah pôsobnosti Toto nariadenie sa vťahuje na všetky železnice v spoločenstve. Každý členský štát predloží štatistiky, ktoré sa vťahujú k železničnej doprave na jeho území. Keď železničný podnik pôsobí vo viac než jednom členskom štáte, príslušné vnútroštátne orgány požiadajú podniky, aby poskytli oddelené údaje za každý štát, v ktorom pôsobia tak, aby bolo možné zostaviť vnútroštátne štatistiky. Členské štáty môžu z rozsahu pôsobnosti tohto nariadenia vyňať: a) železničné podniky, ktoré prevádzkujú dopravu úplne alebo sčasti v rámci priemyselných alebo podobných zariadení, vrátane prístavov; b) železničné podniky, ktoré poskytujú hlavne miestne turistické služby, ako sú napr. historické parné železnice. Článok 3 Vymedzenie pojmov 1. Na účely tohto nariadenia sa používajú tieto pojmy: a) "vykazujúci štát" je členský štát odovzdávajúci údaje Eurostatu; b) "vnútroštátne orgány" sú vnútroštátne štatistické inštitúcie a ostatné orgány zodpovedné v každom členskom štáte za zhotovenie štatistík spoločenstva; c) "železničný podnik" je každý verejný alebo súkromný podnik, ktorý poskytuje služby s cieľom zabezpečiť železničnú prepravu tovaru a/alebo osôb. 2. V súlade s postupom uvedeným v článku 11 ods. 2 sa vymedzenie pojmov podľa odseku 1 môže prispôsobiť a môžu sa doplniť ďalšie pojmy, potrebné na zabezpečenie harmonizácie štatistík. Článok 4 Zber údajov 1. Štatistiky, ktoré sa majú zostavovať, sú uvedené v prílohách k tomuto nariadeniu. Ide o tieto typy údajov: a) ročné štatistiky o nákladnej doprave - podrobné vykazovanie (príloha A); b) ročné štatistiky o nákladnej doprave - zjednodušené vykazovanie (príloha B); c) ročné štatistiky o osobnej doprave - podrobné vykazovanie (príloha C); d) ročné štatistiky o osobnej doprave - zjednodušené vykazovanie (príloha D); e) štvrťročné štatistiky o nákladnej a osobnej doprave (príloha E); f) regionálne štatistiky o nákladnej a osobnej doprave (príloha F); g) štatistiky o prepravných prúdoch na železničnej sieti (príloha G); h) štatistiky o nehodách (príloha H); 2. V prílohe B a D je uvedené zjednodušené vykazovanie, ktoré môžu členské štáty použiť ako alternatívu k bežnému podrobnému vykazovaniu uvedenému v prílohe A a C za podniky, ktorých celkový prepravný výkon v preprave tovaru alebo cestujúcich je menší než 500 miliónov tonokilometrov alebo 200 miliónov osobokilometrov. Tieto prahové hodnoty sa môžu upraviť v súlade s postupom stanoveným v článku 11 ods. 2 3. Členské štáty tiež musia v súlade s prílohou I vyhotoviť aj zoznam železničných podnikov, za ktoré zostavujú štatistiky. 4. Na účely tohto nariadenia je tovar klasifikovaný v súlade s prílohou J. Nebezpečný tovar je okrem toho klasifikovaný v súlade s prílohou K. 5. Obsah príloh sa môže upraviť v súlade s postupom uvedeným v článku 11 ods. 2 Článok 5 Zdroje údajov 1. Členské štáty určia verejnú alebo súkromnú organizáciu, ktorá sa bude podieľať na zbere údajov požadovaných podľa tohto nariadenia. 2. Potrebné údaje sa môžu získať použitím ľubovoľnej kombinácie nasledujúcich zdrojov: a) povinné prehľady; b) administratívne údaje, vrátane údajov zhromažďovaných regulačnými orgánmi; c) postupy štatistických odhadov; d) údaje poskytované odbornými organizáciami v železničnom sektore; e) štúdie ad hoc (príležitostné). 3. Vnútroštátne orgány prijmú opatrenia na koordináciu používaných zdrojov údajov a zabezpečia kvalitu štatistík odovzdávaných Eurostatu. Článok 6 Odovzdanie štatistík Eurostatu 1. Členské štáty odovzdajú Eurostatu štatistiky uvedené v článku 4. 2. Spôsob odovzdávania štatistík uvedených v článku 4 sa stanoví v súlade s postupom podľa článku 11 ods. 2 Článok 7 Šírenie 1. Štatistiky spoločenstva založené na údajoch špecifikovaných v prílohách A až H tohto nariadenia bude šíriť Eurostat. V tejto súvislosti a z hľadiska charakteristík európskeho železničného trhu, údaje považované za dôverné podľa článku 13 odseku 1 nariadenia Rady (ES) č. 322/97 sa môžu zverejniť, len ak: a) sú už údaje prístupné pre verejnosť v členských štátoch; alebo b) bol vopred daný výslovný súhlas dotknutých podnikov so zverejnením. Vnútroštátne orgány požiadajú také podniky o povolenie uverejniť požadované údaje a informujú Eurostat o výsledku takej požiadavky pri odovzdávaní údajov Eurostatu. 2. Informácie uvedené podľa prílohy I sa nesmú šíriť. Článok 8 Kvalita štatistík 1. Aby sa pomohlo členským štátom pri udržiavaní kvality štatistík, Eurostat vypracuje a uverejní metodologické odporúčania. Tieto odporúčania budú zohľadňovať najlepšiu prax vnútroštátnych orgánov, železničných podnikov a odborných organizácií v železničnom sektore. 2. Kvalitu štatistických údajov hodnotí Eurostat. Na tento účel na požiadanie Eurostatu, členské štáty informujú Eurostat o metódach použitých pri zostavovaní štatistík. Článok 9 Správa Po troch rokoch zhromažďovania údajov, Komisia pošle Európskemu parlamentu a Rade správu o skúsenostiach získaných pri práci vykonávanej podľa tohto nariadenia, v prípade potreby sprevádzanú príslušnými návrhmi. Uvedená správa môže obsahovať výsledky hodnotenia kvality uvedeného v článku 8. Správa posúdi, nakoľko má na kvalitu železničných dopravných štatistík dopad uplatňovanie ustanovení o dôvernosti štatistík stanovených v nariadení (ES) č. 322/97 na predložené nariadenie. Posúdi tiež prospech vyplývajúci z dostupnosti štatistík v tejto oblasti, náklady na získanie takých štatistík a zaťaženie podnikov. Článok 10 Vykonávacie postupy V súlade s postupom stanoveným v článku 11 ods. 2 sa prijmú tieto vykonávacie postupy: a) prispôsobenie prahových hodnôt pre zjednodušené vykazovanie (článok 4); b) prispôsobenie definícií a stanovenie doplňujúcich definícií (článok 3); c) prispôsobenie obsahu príloh (článok 4); d) spôsob odovzdávania údajov Eurostatu (článok 6); e) definícia pokynov pre správy o kvalite a porovnateľnosti výsledkov (články 8 a 9). Článok 11 Postup 1. Komisii pomáha Výbor pre štatistické programy ustanovený článkom 1 rozhodnutia 89/382/EHS, Euratom. 2. Keď sa uvádza odkaz na tento odsek, uplatňujú sa články 5 a 7 rozhodnutia 1999/468/ES, so zreteľom na ustanovenia jeho článku 8. Obdobie určené v článku 5 odseku 6 rozhodnutia 1999/468/ES je stanovené na tri mesiace. 3. Výbor prijme svoj rokovací poriadok. Článok 12 Smernica 80/1177/EHS 1. Členské štáty poskytnú výsledky za rok 2002 v súlade so smernicou 80/1177/EHS. 2. Smernica 80/1177/EHS sa týmto zrušuje s účinnosťou od 1. januára 2003. Článok 13 Nadobudnutie účinnosti Toto nariadenie nadobúda účinnosť 20. deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. decembra 2002 Za Európsky parlament predseda P. Cox Za Radu predseda M. Fischer Boel [1] Ú. v. ES C 180 E, 26.6.2001, s. 94. [2] Ú. v. ES C 221, 30.5.2001, s. 63. [3] Stanovisko Európskeho parlamentu zo 4. septembra 2001 (Ú. v. ES C 72 E, 21.3.2002, s. 58), spoločná pozícia Rady z 27. júna 2002 (ešte nebolo uverejnené v úradnom vestníku) a rozhodnutie Európskeho parlamentu z 24. októbra 2002 (ešte nebolo uverejnené v úradnom vestníku). [4] Ú. v. ES L 237, 24.8.1991, s. 25. Smernica naposledy zmenená a doplnená smernicou Európskeho parlamentu a Rady 2001/12/ES (Ú. v. ES L 75, 15.3.2001, s. 1). [5] Ú. v. ES L 350, 23.12.1980, s. 23. Smernica naposledy zmenená a doplnená Aktom o pristúpení z roku 1994. [6] Ú. v. ES L 52, 22.2.1997, s. 1. [7] Ú. v. ES L 184, 17.7.1999, s. 23. [8] Ú. v. ES L 181, 28.6.1989, s. 47. -------------------------------------------------- PRÍLOHA A ROČNÉ ŠTATISTIKY O NÁKLADNEJ DOPRAVE - PODROBNÉ VYKAZOVANIE Zoznam premenných a merné jednotky | Prepravený tovar v: tonáchtonokilometrochPohyby nákladných vlakov vo: vlakových kilometrochPočet prepravených intermodálnych prepravných jednotiek: početTEU (dvadsať stopová rovnocenná jednotka) (pre kontajnery a vymeniteľné nadstavby) | Referenčné obdobie | Rok | Frekvencia | Každý rok | Zoznam tabuliek s rozpisom za každú tabuľku | Tabuľka A1: prepravený tovar, podľa typu prepravyTabuľka A2: prepravený tovar, podľa typu tovaru (príloha J)Tabuľka A3: prepravený tovar (medzinárodná a tranzitná doprava), podľa štátu nakládky a vykládkyTabuľka A4: prepravený tovar, podľa kategórie nebezpečného tovaru (príloha K)Tabuľka A5: prepravený tovar, podľa druhu zásielky (nepovinný údaj)Tabuľka A6: tovar prepravený v intermodálnych prepravných jednotkách, podľa typu prepravy a typu dopravnej jednotkyTabuľka A7: počet prepravených naložených intermodálnych prepravných jednotiek, podľa typu prepravy a typu dopravnej jednotkyTabuľka A8: počet prepravených prázdnych prepravných dopravných jednotiek, podľa typu prepravy a typu dopravnej jednotkyTabuľka A9: pohyby nákladných vlakov | Lehota na odovzdanie údajov | Päť mesiacov po uplynutí referenčného obdobia | Prvé referenčné obdobie pre tabuľky A1, A2 a A3 | 2003 | Prvé referenčné obdobie pre tabuľky A4, A5, A6, A7, A8 a A9 | 2004 | Poznámky | 1.Členenie prepravy je nasledujúce:vnútroštátnamedzinárodná - vstupujúcamedzinárodná - vystupujúcatranzitná2.Druh zásielky sa môže členiť takto:zásielky v ucelených vlakochcelovozňové zásielkyiné zásielky3.Druh dopravnej jednotky sa člení takto:kontajnery a vymeniteľné nadstavbynávesy (nesprevádzané)cestné vozidlá (sprevádzané)4.U tabuľky A3 sa môžu Eurostat a členské štáty dohodnúť na uľahčení konsolidácie údajov pochádzajúcich z podnikov v iných členských štátoch, aby bola zabezpečená koherencia týchto údajov.5.U tabuľky A4 členské štáty uvedú, na ktoré prípadné kategórie prepravy sa údaje nevzťahujú.6.Pokiaľ v prípade tabuliek A2 až A8 nie sú dostupné úplné informácie o tranzitnej doprave, členské štáty oznámia všetky dostupné údaje. | -------------------------------------------------- PRÍLOHA B ROČNÉ ŠTATISTIKY O NÁKLADNEJ DOPRAVE - ZJEDNODUŠENÉ VYKAZOVANIE Zoznam premenných a merné jednotky | Prepravený tovar v: tonáchtonokilometrochPohyby nákladných vlakov vo: vlakových kilometroch | Referenčné obdobie | Rok | Frekvencia | Každý rok | Zoznam tabuliek s rozpisom za každú tabuľku | Tabuľka B1: prepravený tovar, podľa typu prepravyTabuľka B2: Pohyby nákladných vlakov | Lehota na odovzdanie údajov | Päť mesiacov po uplynutí referenčného obdobia | Prvé referenčné obdobie | 2004 | Poznámky | 1.Členenie prepravy je nasledujúce:vnútroštátnamedzinárodná - vstupujúcamedzinárodná - vystupujúcatranzitná | -------------------------------------------------- PRÍLOHA C ROČNÉ ŠTATISTIKY O OSOBNEJ DOPRAVE - PODROBNÉ VYKAZOVANIE Zoznam premenných a merné jednotky | Prepravení cestujúci: počet cestujúcichosobokilometrePohyby osobných vlakov vo: vlakových kilometroch | Referenčné obdobie | Rok | Frekvencia | Každý rok | Zoznam tabuliek s rozpisom za každú tabuľku | Tabuľka C1: prepravení cestujúci, podľa typu prepravy (predbežné údaje, len počet cestujúcich)Tabuľka C2: cestujúci prepravení v medzinárodnej doprave, podľa štátu nástupu a výstupu (predbežné údaje, len počet cestujúcich)Tabuľka C3: prepravení cestujúci, podľa typu prepravy (konečné konsolidované údaje)Tabuľka C4: cestujúci prepravení v medzinárodnej doprave, podľa štátu nástupu a výstupu (konečné konsolidované údaje, len počet cestujúcich)Tabuľka C5: pohyby osobných vlakov | Lehota na odovzdanie údajov | Osem mesiacov po uplynutí referenčného obdobia (tabuľky C1, C2, C5) 14 mesiacov po uplynutí referenčného obdobia (tabuľky C3, C4) | Prvé referenčné obdobie | 2004 | Poznámky | 1.Členenie prepravy je nasledujúce:vnútroštátnamedzinárodná2.V prípade tabuliek C1 a C2 môžu členské štáty oznámiť predbežné údaje vychádzajúce z predaja cestovných lístkov vo vykazujúcom štáte alebo z iného dostupného zdroja. V prípade tabuliek C3 a C4 musia členské štáty oznámiť konečné konsolidované údaje, vrátane informácií o cestovných lístkoch predaných mimo vykazujúceho štátu. Tieto informácie sa môžu získať buď priamo od vnútroštátnych orgánov iných štátov, alebo na základe medzinárodných dohôd o zúčtovaní cestovných lístkov. | -------------------------------------------------- PRÍLOHA D ROČNÉ ŠTATISTIKY O OSOBNEJ DOPRAVE - ZJEDNODUŠENÉ VYKAZOVANIE Zoznam premenných a merné jednotky | Prepravení cestujúci: počet cestujúcichosobokilometrePohyby osobných vlakov vo: vlakových kilometroch | Referenčné obdobie | Rok | Frekvencia | Každý rok | Zoznam tabuliek s rozpisom za každú tabuľku | Tabuľka D1: prepravení cestujúciTabuľka D2: pohyby osobných vlakov | Lehota na odovzdanie údajov | Osem mesiacov po uplynutí referenčného obdobia | Prvé referenčné obdobie | 2004 | Poznámky | 1.V prípade tabuľky D1 môžu členské štáty oznámiť údaje vychádzajúce z predaja cestovných lístkov vo vykazujúcom štáte alebo z iného dostupného zdroja. | -------------------------------------------------- PRÍLOHA E ŠTVŤROČNÉ ŠTATISTIKY O NÁKLADNEJ A OSOBNEJ DOPRAVE Zoznam premenných a merné jednotky | Prepravený tovar v: tonáchtonokilometrochPrepravení cestujúci: počet cestujúcichosobokilometre | Referenčné obdobie | Štvrťrok | Frekvencia | Každý štvrťrok | Zoznam tabuliek s rozpisom za každú tabuľku | Tabuľka E1: prepravený tovarTabuľka E2: prepravení cestujúci | Lehota na odovzdanie údajov | Tri mesiace po uplynutí referenčného obdobia | Prvé referenčné obdobie | Prvý štvrťrok roku 2004 | Poznámky | 1.Tabuľky E1 a E 2 byť zostavené na základe predbežných údajov, vrátane odhadov. V prípade tabuľky E2 môžu členské štáty oznámiť údaje vychádzajúce z predaja cestovných lístkov vo vykazujúcom štáte alebo z iného dostupného zdroja.2.Tieto údaje sa predložia za podniky obsiahnuté v prílohách A a C. | -------------------------------------------------- PRÍLOHA F REGIONÁLNE ŠTATISTIKY O NÁKLADNEJ A OSOBNEJ DOPRAVE Zoznam premenných a merné jednotky | Prepravený tovar v: tonáchPrepravení cestujúci: počet cestujúcich | Referenčné obdobie | Jeden rok | Frekvencia | Každých päť rokov | Zoznam tabuliek s rozpisom za každú tabuľku | Tabuľka F1: vnútroštátna preprava tovaru podľa regiónu nakládky a vykládky (NUTS 2)Tabuľka F2: medzinárodná preprava tovaru podľa regiónu nakládky a vykládky (NUTS 2)Tabuľka F3: vnútroštátna preprava cestujúcich podľa regiónu nástupu a výstupu (NUTS 2)Tabuľka F4: medzinárodná preprava cestujúcich podľa regiónu nástupu a výstupu (NUTS 2) | Lehota na odovzdanie údajov | 12 mesiacov po uplynutí referenčného obdobia | Prvé referenčné obdobie | 2005 | Poznámky | 1.Keď je miesto nakládky alebo vykládky (tabuľky F1, F2) alebo miesto výstupu alebo nástupu (F3, F4) mimo Európskeho hospodárskeho priestoru, členské štáty uvedú len štát.2.Aby sa členským štátom pomohlo pri spracovaní týchto tabuliek, Eurostat poskytne členským štátom UIC kódy železničných staníc zodpovedajúce kódom NUTS.3.V prípade tabuliek F3 a F4 môžu členské štáty oznámiť údaje vychádzajúce z predaja cestovných lístkov alebo z iného dostupného zdroja.4.Tieto údaje sa predložia za podniky obsiahnuté v prílohách A a C. | -------------------------------------------------- PRÍLOHA G ŠTATISTIKY O PREPRAVNÝCH PRÚDOCH NA ŽELEZNIČNEJ SIETI Zoznam premenných a merné jednotky | Nákladná doprava počet vlakovOsobná doprava počet vlakovOstatná doprava (služobné vlaky, atď.) (nepovinný údaj) počet vlakov | Referenčné obdobie | Jeden rok | Frekvencia | Každých päť rokov | Zoznam tabuliek s rozpisom za každú tabuľku | Tabuľka G1: nákladná doprava, podľa úseku sieteTabuľka G2: osobná doprava, podľa úseku sieteTabuľka G3: ostatná doprava (služobné vlaky, atď.), podľa úseku siete (nepovinný údaj) | Lehota na odovzdanie údajov | 18 mesiacov po uplynutí referenčného obdobia | Prvé referenčné obdobie | 2005 | Poznámky | 1.Členské štáty určia úseky siete, ktoré budú obsahovať minimálne železničnú sieť TEN na ich štátnom území. Eurostatu oznámia:zemepisné súradnice a iné údaje potrebné na identifikovanie každého úseku siete a jeho vyznačenie na mape, ako aj spojenia medzi úsekmi,informácie o charakteristikách (vrátane kapacity) vlakov používajúcich jednotlivý úsek siete.2.Každý úsek siete, ktorý je časťou železničnej transeurópskej dopravnej siete (TEN), musí byť identifikovaný pomocou doplnkového atribútu v dátovom zázname, aby bola možná kvantifikácia prepravy na železničnej TEN. | -------------------------------------------------- PRÍLOHA H ŠTATISTIKY O NEHODÁCH Zoznam premenných a merné jednotky | Počet nehôd (tabuľky H1, H2)Počet usmrtených osôb (tabuľka H3)Počet ťažko zranených osôb (tabuľka H4) | Referenčné obdobie | Jeden rok | Frekvencia | Každý rok | Zoznam tabuliek s rozpisom za každú tabuľku | Tabuľka H1: počet nehôd, podľa druhu nehodyTabuľka H2: počet nehôd, na ktorých sa podieľa preprava nebezpečného tovaruTabuľka H3: počet usmrtených osôb, podľa druhu nehody a podľa kategórie osôbTabuľka H4: počet ťažko zranených osôb, podľa druhu nehody a podľa kategórie osôb | Lehota na odovzdanie údajov | Päť mesiacov po uplynutí referenčného obdobia | Prvé referenčné obdobie | 2004 | Poznámky | 1.Rozlišuje sa tieto druhy nehôd:zrážky (okrem nehôd na úrovňových križovatkách)vykoľajenienehody na úrovňových križovatkáchnehody s poškodením osôb, ktoré je spôsobené pohybom železničného dopravného prostriedkupožiar v železničnom dopravnom prostriedkuiné nehodyspoluDruh nehody sa vzťahuje na prvotnú nehodu.2.Tabuľka H2 sa člení takto:celkový počet nehôd, na ktorých sa podieľa aspoň jedno železničné vozidlo prepravujúce nebezpečný tovar podľa zoznamu tovaru v prílohe Kpočet takých nehôd, pri ktorých sa uvolnia nebezpečné látky.3.Kategórie osôb sa členia takto:cestujúcizamestnanci (vrátane zmluvných partnerov)ostatnícelkom.4.Údaje v tabuľkách H1 až H4 sa poskytnú za všetky železnice, na ktoré sa vzťahuje toto nariadenie.5.Počas prvých piatich rokov uplatňovania tohto nariadenia môžu členské štáty predkladať tieto štatistiky podľa vnútroštátnych definícií, ak nie sú k dispozícii údaje zhodné s harmonizovanými definíciami (prijatými podľa postupu v článku 11 odseku 2) | -------------------------------------------------- PRÍLOHA I ZOZNAM ŽELEZNIČNÝCH PODNIKOV Zoznam premenných a merné jednotky | Pozri nižšie | Referenčné obdobie | Jeden rok | Frekvencia | Každý rok | Zoznam tabuliek s rozpisom za každú tabuľku | Pozri nižšie | Lehota na odovzdanie údajov | Päť mesiacov po uplynutí referenčného obdobia | Prvé referenčné obdobie | 2003 | Poznámky | Informácie uvedené nižšie (tabuľka 11) sa musia vyhotoviť za každý železničný podnik, za ktorý sa predkladajú údaje podľa príloh A až H. Na základe týchto informácií sa má: skontrolovať, ktoré podniky sú obsiahnuté v tabuľkách v prílohách A až Hposúdiť rozsah pokrytie príloh A a C vo vzťahu k celkovej železničnej doprave. | Tabuľka I1 Označenie zdroja údajov I1.1.1 | Vykazujúci štát | | I1.1.2 | Referenčný rok | | I1.1.3 | Názov podniku (nepovinný údaj) | | I1.1.4 | Štát, v ktorom má podnik sídlo | | Druh činnosti I1.2.1 | Nákladná doprava: medzinárodná | áno/nie | I1.2.2 | Nákladná doprava: vnútroštátna | áno/nie | I1.2.3 | Osobná doprava: medzinárodná | áno/nie | I1.2.4 | Osobná doprava: vnútroštátna | áno/nie | Údaje obsiahnuté v prílohách A až H | Príloha A | áno/nie | | Príloha B | áno/nie | | Príloha C | áno/nie | | Príloha D | áno/nie | | Príloha E | áno/nie | | Príloha F | áno/nie | | Príloha G | áno/nie | | Príloha H | áno/nie | Rozsah dopravnej činnosti (nepovinný údaj) I1.3.1 | Nákladná doprava celkom (tony) | | I1.3.2 | Nákladná doprava celkom (tonokilometre) | | I1.3.3 | Osobná doprava celkom (prepravení cestujúci) | | I1.3.4 | Osobná doprava celkom (osobokilometre) | | -------------------------------------------------- PRÍLOHA J KLASIFIKÁCIA TOVARU Kým nebude stanovená nová klasifikácia podľa postupu uvedeného v článku 11 ods. 2, budú sa používať tieto skupiny tovarov: Skupiny tovaru | NST/R kapitola | NST/R skupiny | Popis | 1 | 0 | 01 | Obilie | 2 | 02, 03 | Zemiaky, iné čerstvé alebo mrazené ovocie a zelenina | 3 | 00, 06 | Živé zvieratá, cukrová repa | 4 | 05 | Drevo a korok | 5 | 04, 09 | Textil, textilné výrobky a umelé vlákna a iné suroviny živočíšneho a rastlinného pôvodu | 6 | 1 | 11, 12, 13, 14, 16, 17 | Potraviny a krmivá | 7 | 18 | Olejové semená, olejnaté ovocie a tuky | 8 | 2 | 21, 22, 23 | Pevné minerálne palivá | 9 | 3 | 31 | Surová ropa | 10 | 32, 33, 34 | Ropné produkty | 11 | 4 | 41, 46 | Železná ruda, železo a oceľový odpad, odpad z vysokých pecí | 12 | 45 | Neželezné rudy a odpad | 13 | 5 | 51, 52, 53, 54, 55, 56 | Kovové výrobky | 14 | 6 | 64, 69 | Cement, vápno a ostatný stavebný materiál | 15 | 61, 62, 63, 65 | Prírodné a priemyselne spracované nerasty | 16 | 7 | 71, 72 | Prírodné a chemické hnojivá | 17 | 8 | 83 | Uhoľné chemikálie, tér | 18 | 81, 82, 89 | Chemikálie iné než uhoľné chemikálie a tér | 19 | 84 | Papier a papierový odpad | 20 | 9 | 91, 92, 93 | Dopravné zariadenie, stroje, prístroje, motory, zmontované alebo nie, a ich časti | 21 | 94 | Kovový tovar | 22 | 95 | Sklo, sklenený tovar, keramické výrobky | 23 | 96, 97 | Koža, textil, odevy, iné priemyselné výrobky | 24 | 99 | Rôzny tovar | -------------------------------------------------- PRÍLOHA K KLASIFIKÁCIA NEBEZPEČNÉHO TOVARU 1. Výbušniny 2. Stlačené, skvapalnené alebo pod tlakom rozpustené plyny 3. Horľavé kvapaliny 4.1 Horľavé pevné látky 4.2 Samozápalné látky 4.3 Látky, ktoré pri styku s vodou vyvíjajú horľavé plyny 5.1 Okysličovacie látky 5.2 Organické peroxidy 6.1 Jedovaté látky 6.2 Infekčné látky 7. Rádioaktívny materiál 8. Žieraviny 9. Rôzne nebezpečné látky Poznámka: tieto kategórie zodpovedajú kategóriám definovaným v predpisoch týkajúcich sa medzinárodnej prepravy nebezpečného tovaru po železnici, známych ako RID, prijatých podľa smernice Rady 96/49/ES z 23. júla 1996 o aproximácii právnych predpisov členských štátov vzhľadom na prepravu nebezpečného tovaru železničnou dopravou [1] a jej následných zmien a doplnkov. [1] Ú. v. ES L 235, 17.9.1996, s. 25. Smernica naposledy zmenená a doplnená smernicou Komisie 2001/6/ES (Ú. v. ES L 30, 1.2.2001, s. 42). --------------------------------------------------